fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi en fi ru fi fi fi fi fi fi fi fi fi fi fi fi fi fi en en en lt fi fi en en fi fi fi fi fi fi de fi fi fi fi fi fi fi fi fi fi fi fi fi fi nb fi nb fi fi fi fi fi fi fi fi fi fi fi fi fi en fi en fi fi fi fi fi
Tekstiilikuidun tehokas kierrätys | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Tekstiilikuidun tehokas kierrätys alkaa pian – Suomi edelläkävijänä
Tekstiilikuidun tehokas kierrätys alkaa pian – Suomi edelläkävijänä
Ke, 04.08.2021 - 09:45
Tekstiiliteollisuuden ympäristöhaitat on saatava kuriin tekstiilimarkkinoiden kasvaessa edelleen. Uudet materiaalit ja kierrätyksen uudet menetelmät ovat ratkaisevassa asemassa – ja osa niistä on jo valmiina käyttöön. Suomi hyppää kierrätyksen kehään parin vuoden päästä ja näyttää mallia koko maailmalle.
Tekstiiliteollisuus on yksi saastuttavimmista toimialoista maailmassa, ja tekstiilimarkkinoiden odotetaan kasvavan seuraavan kymmenen vuoden aikana peräti 40 prosenttia. Kestävästi tuotettua kuitua tarvitaan siis kipeästi, ja tässä auttaa uusi osaaminen ja teknologia. Sitä on Suomessa.
Suomalainen metsäteollisuus ja joukko startupeja ovat käynnistämässä lähivuosina tehtaita, joissa voidaan tuottaa tekstiilikuituja puun selluloosasta uusin, kestävin menetelmin. Samaan aikaan kasvaa tekstiilikuitujen kierrätys. Suomessa on erinomaista prosessien ja tietotekniikan osaamista, joita yhdistämällä pystymme kierrättämään tekstiilikuitua tehokkaasti – ensimmäistä kertaa.
Hyvän startin kierrätykselle tarjoaa poistotekstiilien erilliskeräys, johon suomalaisten kuntien on ryhdyttävä vuonna 2023, kaksi vuotta ennen EU:n määräaikaa. Samana vuonna Suomessa sujuu todennäköisesti jo suuren mittakaavan mekaaninen kierrätys. Siinä tekstiili karstataan eli revitään takaisin kuiduksi tai kuituseokseksi. Menetelmä ei vaadi vettä ja on erittäin energiatehokas. Kuidun laatu tosin heikkenee hieman.
Vuonna 2024 käynnistyy vaiheittain myös kemiallinen kierrätys, jolla tekstiilikuitu voidaan palauttaa jopa alkuperäistä parempaan kuntoon. Tähän mennessä kemiallisesti on kierrätetty vain polyesteriä, mutta uudet menetelmät mahdollistavat myös luonnonkuitujen, etenkin selluloosakuitujen, kierrätyksen.
Tehoa lajitteluun uudesta teknologiasta
Parhaatkin kierrätysmenetelmät tulevat käyttöön vain, jos ne ovat tehokkaita ja kustannuksiltaan kohtuullisia. Tällä hetkellä kierrätystä hidastaa ennen kaikkea tekstiilien työläs tunnistaminen ja lajittelu, mutta jo lähivuosina eri tekstiilikuidut ja niiden seokset kyetään optisesti tunnistamaan lajittelukeskuksen liukuhihnalta. Tämä onnistuu jo nyt pienen mittakaavan kokeissa.
Vuonna 2025, kun tekstiilien erilliskeräyksestä tulee EU-valtioissa pakollista, Suomen kierrätyskoneisto käy jo esimerkillisellä tasolla. Tuleeko Suomesta silloin merkittävä kierrätyskuidun tuottaja vai kierrätysteknologian toimittaja? Meillä on hyvät mahdollisuudet molempiin.
Vastuu suunnittelijalla ja tuottajalla
Ensiluokkainen teknologia ja erilliskeräys eivät ratkaise kaikkea. Olennainen kysymys lähivuosina on, kuka tekstiilikierrätyksestä vastaa. Osa EU-valtioista ajaa tuottajan vastuuta, osa kaupan.
Suunnittelijan kädenjälki on joka tapauksessa valtava. Tekstiilimarkkinoilla tarvitaan kestävästi tuotettuja, pitkäikäisiä, korjaus- ja kierrätyskelpoisia tekstiilejä. Tekstiilin ominaisuudet on myös viestittävä kuluttajille ja kierrättäjille nykyistä paremmin. Tärkeää on viestiä etenkin se, paljonko materiaali sisältää kierrätyskuitua ja miten paljon se kestää kulutusta.
Viime kädessä tärkeintä on, että kuluttajat motivoituvat kierrättämään. Tuottajien, kuntien ja kierrätysalan yritysten on osoitettava, että kerätty tekstiili todellakin löytää tiensä uuteen käyttöön kestävästi.
Suomi tunnetaan teollisuusmaana. Moni puuta ja metallia sisältävä tuote saa alkunsa meillä raaka-aineena. Entä jos voisimme niittää mainetta ja kunniaa myös arvoketjun loppupäässä maailmanluokan korjaajina, jälleenmyyjinä ja kierrättäjinä?
Arvonluonti ja -jakaminen kiertotaloudessa
Uusiutuvat ja kierrätettävät materiaalit
Liiketoiminta, innovaatiot ja ennakointi
Teollisuuden kiertotalous ja ekosuunnittelu
Aiheeseen liittyvät uutiset ja tarinat
Suomessa kehitetään muovijätteelle teollisesti toimiva kemiallinen kierrätyskonsepti teollisuuden ja tutkimuksen yhteistyöllä
Mikrobit töihin! Muovijätteen hiili biohajoavaksi materiaaliksi
Luontokadon ja ilmastokriisin ratkaisut voivat muuttaa omistajuutta
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022